Unionin yleisen tuomioistuimen määräys (neljäs jaosto) 16.6.2010 – Biocaps vastaan komissio
(asia T-24/09)
Kilpailu – Hallinnollinen menettely – Tarkastusta koskeva päätös – Asetuksen (EY) N:o 1/2003 20 artiklan 4 kohta – Päätöksen adressaatin olemassaolo – Selvästi täysin perusteeton kanne
1.                     Kilpailu – Hallinnollinen menettely – Tarkastusta koskeva päätös – Adressaatti (Asetuksen N:o 1/2003 20 artiklan 4 kohta) (ks. 25 ja 26 kohta)
2.                     Kilpailu – Hallinnollinen menettely – Komission tarkastusta koskeva toimivalta – Päätös, jolla oikeushenkilö ja sen omistamat yksiköt velvoitetaan alistumaan tarkastukseen – Ulottuvuus (Asetuksen N:o 1/2003 20 artiklan 4 kohta) (ks. 32 kohta)
Aihe
Kumoamiskanne siitä komission 29.10.2008 asiassa COMP/39510 tekemästä päätöksestä K(2008) 6524, jolla tämä määräsi [EY] 81 ja [EY] 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 (EYVL L 1, s.1) 20 artiklan 4 kohdan nojalla Laboratoire Champagnat Desmoulins Philippakisin ja kaikki sen välittömästi tai välillisesti omistamat yksiköt alistumaan tarkastukseen
Ratkaisu
1)         Kanne hylätään selvästi täysin perusteettomana.
2)
2) Biocaps vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.